
ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 46 

31 Μαρτίου 2016 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 


31. Κατανομή οργανικών θέσεων εισαγγελικών λει¬ 

τουργών στις Εισαγγελίες Πρωτοδικών της 
χώρας...... 1 

32. Ορισμός επιστημονικών κριτηρίων και συνεκτι- 

μώμενων στοιχείων για την υπαγωγή εκτάσεων 
στις περιπτώσεις των παραγράφων 1,2 και 5 του 
άρθρου 3 του Ν. 998/1979. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 31 

Κατανομή οργανικών θέσεων εισαγγελικών λειτουργών 
στις Εισαγγελίες Πρωτοδικών της χώρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 3 παρ. 2 περ. α', υποπερ. αα' του Ν. 1756/ 
1988 «Κώδικας Οργανισμού Δικαστηρίων και Κατάστα¬ 
σης Δικαστικών Λειτουργών» (Α' 35), όπως διαμορφώ¬ 
θηκε με το άρθρο 6 παρ. 8 του Ν. 2408/1996 (Α' 104). 

β) Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
[άρθρο πρώτο του Π.δ. 63/2005 (Α' 98)]. 

γ) Του άρθρου 6 παρ. 1 περ. β' του Ν. 4285/2014 (Α' 
191), όπως η περίπτωση β' αντικαταστάθηκε με την πα¬ 
ράγραφο 4 του άρθρου 12 του Ν. 4312/2014 (Α' 260). 

2. Το υπ’ αριθ. 77239/16-11-2015 έγγραφό μας προς την 
Εισαγγελέα του Αρείου Πάγου. 

3. Την υπ’ αριθ. 5171α/3-12-2015 γνώμη της Εισαγγελέ- 
ως του Αρείου Πάγου, η οποία για τη διατύπωσή της 
έλαβε υπόψιν της τις αιτιολογημένες προτάσεις των 
Εισαγγελέων Εφετών που διευθύνουν τις Εισαγγελίες 
Εφετών της χώρας, ήτοι: 

α) Την υπ’ αριθ. 64663/30-11 -2015 γνώμη του Διευθύ- 
νοντα την Εισαγγελία Εφετών Αθηνών. 


β) Την υπ’ αριθ. 2956/18-11-2015 γνώμη του Εισαγγελέα 
Εφετών Αιγαίου. 

γ) Την υπ’ αριθ. 6404/27-11-2015 γνώμη του Εισαγγελέα 
Εφετών Ανατολικής Κρήτης. 

δ) Την υπ’ αριθ. 571/18-11-2015 γνώμη του Εισαγγελέα 
Εφετών Βορείου Αιγαίου. 

ε) Την υπ’ αριθ. 972/19-11-2015 γνώμη της Εισαγγελέως 
Εφετών Δυτ. Μακεδονίας. 

στ) Την υπ’ αριθ. 2231 Β'/27-11-2015 γνώμη της Εισαγ- 
γελέως Εφετών Δυτικής Στερεός Ελλάδας. 

ζ) Την υπ’ αριθ. 9371/30-11-2015 γνώμη του Εισαγγελέα 
Εφετών Δωδεκανήσου. 

η) Την υπ’ αριθ. 4424/2015 γνώμη του Εισαγγελέα Εφε¬ 
τών Εύβοιας. 

θ) Την υπ’ αριθ. 15088/19-11-2015 γνώμη της Εισαγγε- 
λέως Εφετών Θεσσαλονίκης. 

ι) Την υπ’ αριθ. 3791/18-11-2015 γνώμη του Εισαγγελέα 
Εφετών Θράκης. 

ια) Την υπ’ αριθ. 6283/24-11-2015 γνώμη του Εισαγγελέα 
Εφετών Ιωαννίνων. 

ιβ) Την υπ’ αριθ. 396/18-11-2015 γνώμη της Εισαγγελέως 
Εφετών Καλαμάτας. 

ιγ) Την υπ’ αριθ. 3617/30-11-2015 γνώμη του Εισαγγελέα 
Εφετών Κέρκυρας. 

ιδ) Την υπ’ αριθ. 6164/18-11-2015 γνώμη του Εισαγγελέα 
Εφετών Κρήτης. 

ιε) Την υπ’ αριθ. 791/26-11-2015 γνώμη της Εισαγγελέως 
Εφετών Λαμίας. 

ιστ) Την υπ’ αριθ. 987/3-12-2015 γνώμη της Εισαγγελέ- 
ως Εφετών Λάρισας. 

ιζ) Την υπ’ αριθ. 7133/26-11-2015 γνώμη του Εισαγγελέα 
Εφετών Ναυπλίου. 

ιη) Την υπ’ αριθ. 6056/23-11-2015 γνώμη του Εισαγγελέα 
Εφετών Πατρών. 

ιθ) Την υπ’ αριθ. 1863/24-11-2015 γνώμη του Εισαγγελέα 
Εφετών Πειραιώς. 

4. Τον αριθμό των υποθέσεων και τη δικαστηριακή 
κίνηση των Εισαγγελιών Πρωτοδικών της Χώρας. 

5. Το γεγονός ότι το παρόν διάταγμα δεν προκαλεί 
δαπάνη σε βάρος του Κρατικού Προϋπολογισμού. 

6. Την υπ’ αριθ. 12/2016 γνωμοδότηση του Συμβουλίου 
της Επικράτειας, μετά από πρόταση του Υπουργού Δι¬ 
καιοσύνης, Διαφάνειας και Ανθρωπίνων Δικαιωμάτων, 
αποφασίζουμε: 

Αρθρο 1 

Οι οργανικές θέσεις των Εισαγγελέων Πρωτοδικών, οι 
οποίες συνεστήθησαν με τις διατάξεις της περίπτωσης 
β' της παραγράφου 1 του άρθρου 6 του Ν. 4285/2014, 
όπως η περίπτωση αυτή αντικαταστάθηκε με την παρά¬ 
γραφο 4 του άρθρου 12 του Ν. 4312/2014, κατανέμονται 
από την 1η Ιουνίου 2016 στις Εισαγγελίες Πρωτοδικών 
της χώρας ως εξής: 

1. Εισαγγελία Πρωτοδικών Αθηνών: Αυξάνεται ο αριθ¬ 
μός των οργανικών θέσεων των Εισαγγελέων Πρωτο¬ 
δικών κατά μία (1), οριζομένου του συνολικού αριθμού 
αυτών σε πενήντα τρεις (53). 

2. Εισαγγελία Πρωτοδικών Θεσσαλονίκης: Αυξάνεται ο 
αριθμός των οργανικών θέσεων των Εισαγγελέων Πρω¬ 
τοδικών κατά μία (1), οριζομένου του συνολικού αριθμού 
αυτών σε έντεκα (11). 

3. Εισαγγελία Πρωτοδικών Ηρακλείου: Αυξάνεται ο 
αριθμός των οργανικών θέσεων των Εισαγγελέων Πρω¬ 
τοδικών κατά μία (1), οριζομένου του συνολικού αριθμού 
αυτών σε τρεις (3). 

4. Εισαγγελία Πρωτοδικών Πατρών: Αυξάνεται ο αριθ¬ 
μός των οργανικών θέσεων των Εισαγγελέων Πρωτο¬ 
δικών κατά μία (1), οριζομένου του συνολικού αριθμού 
αυτών σε τέσσερις (4). 

Άρθρο 2 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 4 Μαρτίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΝΙΚΟΛΑΟΣ ΠΑΡΑΣΚΕΥΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 32 
Ορισμός επιστημονικών κριτηρίων και συνεκτιμώμενων 
στοιχείων για την υπαγωγή εκτάσεων στις περιπτώ¬ 
σεις των παραγράφων 1, 2 και 5 του άρθρου 3 του 
Ν. 998/1979. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. α. Το άρθρο 2 παρ. 1 του Ν. 998/1979 (Α' 289), όπως 
αντικαταστάθηκε με το άρθρο 32 παρ. 2 του Ν. 4280/2014 
“Περιβαλλοντική αναβάθμιση και ιδιωτική πολεοδόμηση - 
Βιώσιμη ανάπτυξη οικισμών Ρυθμίσεις δασικής νομοθε¬ 
σίας και άλλες διατάξεις” (Α' 159) και 

β. το άρθρο 52 παρ. 21 του αυτού Ν. 4280/2014. 

2. Το άρθρο 90 του “Κώδικα Νομοθεσίας για την Κυ¬ 
βέρνηση και τα Κυβερνητικά Όργανα”, που κυρώθηκε 
με το άρθρο πρώτο του Π.δ. 63/2005 (Α' 98). 

3. Το Προεδρικό διάταγμα 100/2014 «Οργανισμός 
Υπουργείου Περιβάλλοντος, Ενέργειας και Κλιματικής 
Αλλαγής» (Α' 167). 


4. Την υπ’ αριθ. Υ31/9-10-2015 απόφαση Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Περιβάλλοντος και Ενέργειας, Ιωάννη Τσιρώνη» (Β' 2183). 

5. Την από 27.11.2015 γνωμοδότηση του Τεχνικού Συμ¬ 
βουλίου Δασών, η οποία έγινε αποδεκτή με την από¬ 
φαση 134151/6760/16.12.2015 του Αναπληρωτή Υπουργού 
Περιβάλλοντος και Ενέργειας Ιωαν. Τσιρώνη. 

6. Το υπ’ αριθ. 26/2016 Πρακτικό Συνεδριάσεως και 
Γνωμοδότηση του Συμβουλίου της Επικράτειας (Τμή¬ 
μα Ε'), κατόπιν προτάσεως του αρμοδίου Αναπληρωτή 
Υπουργού Περιβάλλοντος και Ενέργειας. 

7. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού, αποφασίζουμε: 

Άρθρο 1 

Σκοπός 

Σκοπός του παρόντος διατάγματος είναι ο προσδιο¬ 
ρισμός των κριτηρίων για την υπαγωγή εκτάσεων, σύμ¬ 
φωνα με το άρθρο 14 του Ν. 998/1979, στις διατάξεις 
των παραγράφων 1, 2 και 5 του άρθρου 3 του ανωτέρω 
νόμου. 

Άρθρο 2 

Κριτήρια που λαμβάνονται σωρευτικά 
για τον προσδιορισμό της οργανικής ενότητας 

1. Κριτήριο Ιο: “Αναγκαία επιφάνεια εδάφους”, ως εν¬ 
δεικτικό προσδιοριστικό αριθμητικό δεδομένο για την 
ύπαρξη δάσους ή δασικής έκτασης, νοείται η εδαφική 
έκταση που καλύπτεται από δασική βλάστηση (υψηλή 
ή θαμνώδη), έχει τα οικολογικά χαρακτηριστικά της 
δασοβιοκοινότητας και του ιδιαίτερου δασογενούς 
περιβάλλοντος και αποτελεί, κατά τους κανόνες της 
δασολογικής επιστήμης, λειτουργική διαχειριστική μο¬ 
νάδα που συμβάλλει στην οικολογική ισορροπία του 
περιβάλλοντος ορισμένης περιοχής. Ως τέτοια επι¬ 
φάνεια δίδεται, ενδεικτικά, η έχουσα μέγεθος λόχμης 
με ελάχιστο εμβαδόν επτακόσια τετραγωνικά μέτρα 
(700 τ.μ.), επιφάνεια, χωρίς να αποκλείονται, λόγω της 
αλληλεξάρτησης και αλληλεπίδρασης και των ιδιαί¬ 
τερων εκάστοτε συνθηκών, και εκτάσεις με δασική 
βλάστηση μικρότερες αυτής, στις περιπτώσεις που 
περιβάλλονται ή συνορεύουν με άλλες εκτάσεις δα¬ 
σικού χαρακτήρα ή που συντρέχουν οι προϋποθέσεις 
του επόμενου κριτηρίου. 

2. Κριτήριο 2ο: Το σύνολο των άγριων φυτών με ξυ¬ 
λώδη κορμό, τα οποία μαζί με την εκεί συνυπάρχουσα 
χλωρίδα και πανίδα, αποτελούν μέσω της αμοιβαίας 
αλληλεξάρτησης και αλληλεπίδρασής τους ιδιαίτερη 
βιοκοινότητα (δασοβιοκοινότητα) και ιδιαίτερο φυσικό 
περιβάλλον (δασογενές). Κατά την εξέταση του κριτη¬ 
ρίου αυτού λαμβάνονται υπόψη τα στοιχεία της δασικής 
οικολογίας, όπως: 

α) Η φυόμενη επί της εκτάσεως άγρια ξυλώδης βλά¬ 
στηση (υψηλή ή θαμνώδης). Τα στοιχεία της χλωρίδας 
που συνθέτουν την ξυλώδη βλάστηση (είδη και σύνθεση 
αυτής). 

β) Η ύπαρξη άγριας ζωής ως στοιχείο της δασοβιοκοι- 
νότητας μέσω της αμοιβαίας αλληλεξάρτησης και αλ¬ 
ληλεπίδρασης της υπάρχουσας χλωρίδας και πανίδας. 

γ) Η φυτοκοινωνιολογική ζώνη στην οποία υπάγεται 
η περιοχή της υπό εξέταση εκτάσεως. 

δ) Οι εδαφολογικές συνθήκες (είδος και βάθος εδά¬ 
φους, γόνιμο, άγονο, επιδεκτικό ή μη καλλιέργειας). 

ε) Οι σταθμολογικές συνθήκες (τοπογραφία, ανάγλυ¬ 
φο, υπερθαλάσσιο ύψος, έκθεση ως προς τον ορίζοντα, 
κλίσεις εδάφους). 

στ) Το γεωλογικό υπόστρωμα (υπέδαφος, μητρικό 
πέτρωμα). 

ζ) Οι κλιματολογικές συνθήκες (πώς επηρεάζουν την 
ανάπτυξη και εξέλιξη της βλάστησης ιδιαίτερα σε σχέ¬ 
ση με την κλιματική ζώνη, μέσο ύψος βροχής, διάρκεια 
ξηροθερμικών περιόδων κ.λπ.). 

η) Η θέση της έκτασης σε σχέση με την ευρύτερη πε¬ 
ριοχή (στοιχεία όμορων και παρακείμενων εκτάσεων, 
απόσταση εξ αυτών, είδος βλάστησης) καθώς και αν η 
έκταση ευρίσκεται εντός αλπικής ζώνης ή επί άβατων 
κλιτύων ορέων (αναφορικά με εκτάσεις που καλύπτονται 
από οποιαδήποτε ξυλώδη ή μη βλάστηση και ευρίσκονται 
εντός και υπεράνω των δασών και δασικών εκτάσεων). 

Άρθρο 3 

Κριτήριο προσδιορισμού διάκρισης 
του δάσους από τη δασική έκταση 

Θεωρείται αραιά η δασική βλάστηση εφόσον μεταξύ 
των διακένων των δασικών ατόμων δύναται να παρεμ¬ 
βληθεί άτομο με κανονική κόμη και εφόσον στο σύνολο 
της έκτασης ο μέσος βαθμός συγκόμωσης δεν υπερ¬ 
βαίνει το 25% (αραιά συγκόμωση). Το κριτήριο είναι 
ενδεικτικό και μπορεί η έκταση να αποτελεί δάσος και 
με μικρότερη συγκόμωση. 

Άρθρο 4 

Συμπληρωματικά στοιχεία 

Συνεκτιμώνται, συμπληρωματικά, τα ακόλουθα στοι¬ 
χεία που προκύπτουν από το αρχείο των δασικών υπη¬ 
ρεσιών: 

α) Ανθρώπινες παρεμβάσεις και δραστηριότητες που 
έχουν λάβει χώρα οποτεδήποτε στην έκταση είτε κα¬ 
τόπιν εκδόσεως νομίμων αδειών είτε παράνομων υλι¬ 
κών ενεργειών και πράξεων, ή διοικητικές πράξεις που 
αφορούν την έκταση. 

β) Στερεοσκοπική παρατήρηση της έκτασης διαχρο¬ 
νικά με χρήση αεροφωτογραφιών, ορθοφωτοχαρτών 


και άλλων στοιχείων της σύγχρονης τεχνολογίας και 
επιστήμης, ιδίως χαρτών, δορυφορικών συστημάτων τη- 
λεπισκόπισης, καθώς και φωτοερμηνευτική ανασκόπηση 
της έκτασης σε συνδυασμό με την επιτόπια αυτοψία. 

Άρθρο 5 

Εννοιολογικός προσδιορισμός 
των χορτολιβαδικών και βραχωδών εκτάσεων 

1. Χορτολιβαδικές θεωρούνται οι εκτάσεις που βρίσκο¬ 
νται επί ημιορεινών, ορεινών και ανώμαλων εδαφών και 
συγκροτούν φυσικά οικοσυστήματα αποτελούμενα από 
φρυγανική (μη ξυλώδη), ποώδη ή αυτοφυή βλάστηση 
ή από δασική μεν βλάστηση, που δεν συνιστά όμως 
δασοβιοκοινότητα. 

2. Βραχώδεις ή πετρώδεις θεωρούνται οι εκτάσεις 
επί των οποίων κυριαρχούν οι βραχώδεις ή πετρώδεις 
εξάρσεις επί του εδάφους και βρίσκονται επί ημιορει¬ 
νών, ορεινών και ανώμαλων εδαφών. 

3. Ως πεδινές χορτολιβαδικές εκτάσεις (μη ορεινές ή 
ημιορεινές και μη κείμενες επί ανώμαλων εδαφών) θε¬ 
ωρούνται οι εκτάσεις που έχουν τα χαρακτηριστικά του 
οικοσυστήματος ή της βλάστησης της παραγράφου 1 
και των οποίων, σωρευτικά, το υψόμετρο δεν υπερβαίνει 
τα 100 μέτρα από την επιφάνεια της θάλασσας, η δε 
μέση κλίση της εδαφικής επιφάνειας δεν υπερβαίνει το 
8% και η μέγιστη εδαφική κλίση δεν ξεπερνά το 12% 
επί του συνόλου της εδαφικής επιφάνειας. 

Άρθρο 6 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 16 Μαρτίου 2016 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

ΙΩΑΝΝΗΣ ΤΣΙΡΩΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Το Εθνικό Τυπογραφείο είναι δημόσια υπηρεσία η οποία υπάγεται στο Υπουργείο Εσωτερικών και 
Διοικητικής Ανασυγκρότησης, με κύρια αποστολή την έντυπη και ηλεκτρονική έκδοση, εκτύπωση, 
διαχείριση και κυκλοφορία των φύλλων της Εφημερίδας της Κυβερνήσεως (ΦΕΚ) και την κάλυψη των 
εκτυπωτικών αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των τευχών ΦΕΚ καθώς και διάφορες πληροφορίες που σχετίζονται με τα 
δημοσιεύματα σε αυτά, διατίθενται δωρεάν από την ιστοσελίδα νννννν.θΐ. 91 ·· Γ ια τα ΦΕΚ που δεν έχουν 
καταχωρισθεί στην ιστοσελίδα του Εθνικού Τυπογραφείου δίνεται η δυνατότητα δωρεάν αποστολής με 
ηλεκτρονικό ταχυδρομείο κατόπιν αίτησης που υποβάλλεται με τη συμπλήρωση ειδικής φόρμας στην 
ιστοσελίδα του Εθνικού Τυπογραφείου. 

Η έντυπη μορφή των τευχών ΦΕΚ διατίθεται για μεμονωμένα φύλλα με το ανάλογο κόστος από το 
τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα ΚΕΠ ενώ για 
ετήσια κυκλοφορία τευχών ΦΕΚ η διάθεση γίνεται υπό μορφή συνδρομής από το τμήμα Συνδρομητών. 

Πληροφορίες σχετικά με την αποστολή/κατάθεση εγγράφων προς δημοσίευση, την διαθεσιμότητα 
των τευχών και τους ισχύοντες τιμοκαταλόγους για όλες τις υπηρεσίες θα βρείτε στην ιστοσελίδα. 
Επίσης στην ιστοσελίδα μπορείτε να αναζητήσετε πληροφορίες σχετικά με την πορεία δημοσίευσης 
των εγγράφων, εφόσον γνωρίζετε τον Κωδικό Αριθμό Δημοσιεύματος (ΚΑΔ). 

Περισσότερες πληροφορίες για δημοσιεύματα και λοιπά θέματα, μπορείτε να αναζητήσετε από το 
Τμήμα Πληροφοριών καθώς και από το τηλεφωνικό κέντρο του Εθνικού Τυπογραφείου. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημ οσίου και των φορέων του 

Το Εθνικό Τυπογραφείο μετά από σχετικό αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους αλληλο¬ 
γραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΜΕ ΤΟ ΤΑΧΥΔΡΟΜΕΙΟ, ΤΟ ΤΗΛΕΦΩΝΟ κ.λπ. 

Ταχυδρομική Διεύθυνση: Καποδιστρίου 34, τ.κ. 10432, Αθήνα. 

ΤΗΛΕΦΩΝΙΚΟ ΚΕΝΤΡΟ: 210 5279000 - ίαχ: 210 5279054 
Ωράριο λειτουργίας για το κοινό: Δευτέρα ως Παρασκευή: 8:00 -13:30 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 

Τμήμα Πωλήσεων: (Ισόγειο, τηλ. 210 5279178 - 180) 

Τμήμα Συνδρομητών: (Ημιόροφος, τηλ. 210 5279136) 

Τμήμα Πληροφοριών: (Ισόγειο, Γραφείο 3 και τηλεφωνικό κέντρο 210 5279000) 

Τμήμα Α1 Παραλαβής ΔημοσιευτέαςΎλης: (Ισόγειο, τηλ. 210 5279167, 210 5279139) 

2. ΜΕ ΗΛΕΚΤΡΟΝΙΚΟ ΤΡΟΠΟ 

Ιστοσελίδα: νννννν.θΐ^Γ 

Πληροφορίες σχετικά με την λειτουργία της ιστοσελίδας: ΗθΙράθ5Κ.Θΐ@β1.9Γ 
Αποστολή ψηφιακά υπογεγραμμένων εγγράφων προς δημοσίευση στο ΦΕΚ: ννβόηΐ35ΐθΓ.βΙ@Θΐ.9Γ 
Πληροφορίες για γενικό πρωτόκολλο και αλληλογραφία: 9··3Πιιτΐ3ΐβΪ3@β1.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 ' ΡΑΧ 210 52 79 054 
ΗΛΕΚΤΡΟΝΙΚΗ ΔΙΕΥΘΥΝΣΗ: ΤιΐΐρΥ/ννννν^.βί.αΓ - ί-πΐ3ίΙ: »?Ι)ΐη35ΐΕΓ.Εί@ίί.<]Γ 































